Ana Iacob

Motto-cugetare: Bunul cel mai de preț pentru un artist este creația sa, rod al minții sale iscoditoare.

În preajma artistei plastice Ana Iacob te simți de parcă te-ai afla într-o lume mirifică revărsându-se asupra ta florile pictate, grădini întregi, într-o splendoare greu de descris Pictura doamnei Ana Iacob stă sub semnul împlinirii artistice, cromatica reprezentând frumusețea naturii înconjurătoare în care trăiește.

Culoarea, desenul și compoziția contribuie la caracterul direct spontan al picturalității sale. Tablourile realizate pun în valoare efortul constant, dorința ca opera sa să fie reflectarea a ceea ce domnia sa percepe, nu în sensul unei trăiri naturaliste, ci ca o binecuvântată sinteză, bazată pe criteriile unei împliniri plastice.

Prin genialitate, muncă artistică și talent a realizat multe lucrări, reușind în acest fel să-și împlinească vocația cu care a fost dăruită de divinul Creator. Cine nu o cunoaște pe Ana Iacob este un om departe de o împlinire adevărată, mai ales și pentru faptul că florile grădinii sale nu se vor usca vreodată chiar dacă nu vor fi udate. Florile pictate dezvoltă în sufletul privitorului acel spirit de dragoste fără de margini ce conduce gândirea tuturor iubitorilor de artă și frumuseți în direcția celor sfinte.

Pictor Prof. Cojocaru Vergil-Cover

Contents